Arak kan fremstilles på mange forskjellige måter, både i småskala og industrielt. Antall ganger man gjentar destilleringen varierer. Det lages på druedestillat i Midtøsten, særlig er dette utbredt i Libanon. I Sudan lager man arak av daddelsaft, på Sri Lanka og i India bruker man palmesaft, i Mongolia bruker man gjæret hestemelk, mens det i Indonesia er vanlig å fremstille arak av sukkermelasse og kaker av tørket ris.